EkBass/fiwiki-20250220-pages-articles huggingface dataset:
Verkkosuomutetra

Verkkosuomutetra eli kennotetra (Moenkhausia oligolepis) on tetrojen (Characidae) heimoon kuuluva kalalaji, jota pidetään akvaariokalana. Verkkosuomutetraa tavataan Amazonjoessa Guyanan ja Brasilian alueella hitaasti virtaavassa vedessä. Verkkosuomutetra on täysin hopeanharmaa lukuun ottamatta silmän punaista yläosaa ja pyrstön mustaa tyviosaa. Sen suomut ovat suuria. Luonnossa verkkosuomutetran maksimipituus on 10 senttimetriä. Akvaario- olosuhteissa se on tavallisesti noin 12,5 senttimetrin mittainen. Verkkosuomutetra on kaikkiruokainen. Se on suhteellisen helppo laji saada lisääntymään akvaariossa. Mätimunia on useita satoja, ja naaras laskee ne monessa erässä. == Lähteet == Luokka:Tetrat Luokka:Akvaariokalat
Kasari (radiokanava)

Kasari on Bauer Media Oy:n omistama suomalainen 1980-luvun musiikkia soittava kaupallinen radiokanava, joka aloitti toimintansa 1. tammikuuta 2020. (maksullinen) == Katso myös == * Ysäri (radiokanava) == Lähteet == Luokka:Suomalaiset radioasemat Luokka:Vuonna 2020 perustetut radioasemat
Ysäri (radiokanava)

Ysäri on Bauer Media Oy:n omistama suomalainen 1990-luvun musiikkia soittava nettiradiokanava, joka aloitti toimintansa 1. tammikuuta 2020. 23\. tammikuuta 2020 alkaen kanavalla alkoivat juonnetut lähetykset. Juontajina kanavalla toimivat Waldo, Jani Jääskeläinen, Mika Kuki ja Rea Tallgren. Ysärin FM- taajuuksilla aloitti 1. heinäkuuta 2022 Top51, jonka jälkeen Ysäri on jatkanut nettiradiona RadioPlay-suoratoistopalvelussa. == Katso myös == * Kasari (radiokanava) == Lähteet == Luokka:Suomalaiset radioasemat Luokka:Vuonna 2020 perustetut radioasemat Luokka:Suomalaiset Internet-radioasemat
Sääntönäistila

Sääntönäistila () oli entisajan Ruotsissa ja Suomessa sellainen kruununtila tai perintötila, joka suoritti kiinteän veron ja sen vuoksi sai vapautuksen joistakin suuruudeltaan vaihtelevista maatilaveroista. Nimitys syntyi Ruotsin kuningas Kustaa Vaasan (1496–1560) talousuudistusten aikana, mutta sääntönäistilojen merkitys muuttui vuosien varrella, vaikka itse nimitys säilyi samana. Nimitys oli käytössä vielä 1900-luvun alkupuolella, jolloin asiakirjoissa kirjoitettiin esimerkiksi ”kruunun sääntönäistilasta”. ==Katso myös== *Sääntönäisvero ==Lähteet== Luokka:Suomen asutus- ja yhteiskuntahistoria Luokka:Ruotsin taloushistoria
Yan Sen

Yan Sen (s. 16. elokuuta 1975) on kiinalainen pöytätennispelaaja. Hän voitti olympiakultaa miesten nelinpelissä Wang Liqinin parina Sydneyssä 2000. Sama pari voitti maailmanmestaruuden vuosina 2001 ja 2003 sekä saavutti MM-hopeaa vuonna 1999 ja MM-pronssia vuonna 2005. Yan saavutti MM-pronssia kaksinpelissä vuonna 1997 ja Guo Yanin parina sekanelinpelissä vuonna 2005. == Lähteet == Luokka:Kiinalaiset pöytätennispelaajat Luokka:Kiinalaiset olympiavoittajat Luokka:Vuonna 1975 syntyneet Luokka:Elävät henkilöt
Chen Qi

Chen Qi (; s. 15. huhtikuuta 1984) on kiinalainen pöytätennispelaaja. Hän voitti olympiakultaa miesten nelinpelissä Ma Linin parina Ateenassa 2004. Sama pari voitti maailmanmestaruuden vuonna 2007. Kaksi vuotta myöhemmin Chen voitti nelinpelin maailmanmestaruuden Wang Haon kanssa. Chen ja Ma saavuttivat MM-hopeaa vuonna 2011 ja MM-pronssia vuonna 2005. Chen kuului joukkuemaailmanmestaruuden voittaneeseen Kiinan joukkueeseen vuosina 2006 ja 2008. == Lähteet == Luokka:Kiinalaiset pöytätennispelaajat Luokka:Kiinalaiset olympiavoittajat Luokka:Vuonna 1984 syntyneet Luokka:Elävät henkilöt
Pasamonten tulipallo

Pasamonten tulipallo oli meteoriitti, joka putosi New Mexicoon Yhdysvaltoihin aamuviiden aikoihin 24. maaliskuuta 1933. Se nimettiin putoamispaikkansa mukaan Pasamonten tulipalloksi, kuten meteoriitit on tapana nimetä. Se saapui Maan ilmakehään loivassa kulmassa jättäen 800 kilometrin jäljen. Sen hajotessa ilmakehään pirstaleiksi maahan putosi kymmeniä meteoriitin kappaleita. Pasamonten meteoriitti oli tiettävästi ensimmäinen meteoriitti, jonka putoamisesta maahan on säilynyt valokuvia. Sen tulipallo oli poikkeuksellisen laaja. == Lähteet == == Aiheesta muualla == * Luokka:Meteoriitit Luokka:1933
Länsi-Frankia

Länsi-Frankia oli historiallinen valtio, joka muodostui noin vuonna 843 ja sisälsi suurin piirtein sen alueen, joka muodostaa nykyisen Ranskan. Se syntyi, kun Frankkien valtakunta jaettiin vuonna 843; muut jaossa syntyneet valtiot olivat Itä-Frankia, joka vastaa karkeasti nykypäivän Saksaa ja Itävaltaa ja joka kehittyi Pyhäksi saksalais-roomalaiseksi keisarikunnaksi, sekä Keski-Frankia. Frankkien valtakunta sai alkunsa frankkien germaaniheimon hallitsemasta maa-alueesta, ja siitä tuli selkeämpi valtiomuodostelma merovingien dynastian aikana. Muutama vuosisata merovingien jälkeen Kaarle Suuri laajensi valtakunnan suureksi imperiumiksi. Hänen kolme pojanpoikaansa jakoivat valtakunnan Verdunin sopimuksessa vuonna 843; tästä syntyivät Länsi-, Keski- ja Itä-Frankia. Myöhemmin Keski-Frankia jakautui Burgundiksi, Lotharingiaksi ja Italiaksi. Verdunin sopimus korvattiin vuonna 870 Meerssenin sopimuksella. Länsi-Frankian katsotaan päättyneen 3. heinäkuuta 987, jolloin aiemmin Länsi-Frankiaa hallinneeseen Karolingien dynastiaan kuulunut Ludvig V joutui väistymään valtaistuimelta Hugo Capetin tieltä; tämä tuli myöhemmin Euroopan vanhimman hallitsijasuvun kapetingien kantaisäksi. Muutamien seuraavien vuosisatojen aikana alueesta, jota aiemmin oli kutsuttu Länsi- Frankiaksi, kehittyi Ranskan kuningaskunta. Luokka:Frankkien valtakunta Luokka:Ranskan monarkiat Luokka:Ranskan keskiaika
Kinnarinsaari (Sysmä)

Kinnarinsaari on Päijänteen saari Päijät-Hämeen Sysmässä. == Maantietoa == Saari on 650 metriä pitkä, 420 metriä leveä ja sen pinta-ala on 14,1 hehtaaria . Se sijaitsee Tehinselän itäosassa Töijensalon luoteisrannassa. Saarien välissä sijaitsee 25–80 metriä leveä salmi, joka on alle 150 metriä pitkä. Saaren itäpuolella sijaitsee Sorkkalahti, joka jää Sulkusaaren eteen. Saari on matala ja sen korkein kohta yltää 9 metrin korkeuteen Päijänteestä. Saareen on rakennettu neljä vapaa-ajan asuntoa, mutta sinne ei tule Töijensalosta tietä. == Virkistystoimintaa == Saari on mainittu virkistystoimintaan soveltuvaksi saareksi. Mitään palveluja ei saarella kuitenkaan ole. == Historiaa == Kuhmoisten seudun taloudellisessa kartassa vuodelta 1939 on saari asumaton eikä saaressa ole peltoja . Vuoden 1965 peruskartassa on tilanne edelleen sama, mutta ensimmäinen mökki ilmaantuu saaren luoteiskärkeen vuoden 1985 kartassa. == Huomautukset == == Lähteet == Luokka:Päijänteen saaret Luokka:Sysmän saaret
Sulkusaari (Sysmä, Päijänne)

Sulkusaari eli Kuuperinsaari on Päijänteen saari Päijät-Hämeessä Sysmässä. == Maantietoa == Saari on 520 metriä pitkä, 200 metriä leveä ja sen pinta-ala on 6,7 hehtaaria . Se sijaitsee Tehinselän itäosassa Töijensalon pohjoisrannassa. Töijensalon pohjoisrannassa ovat myös Kinnarinsaari, Sorkkasaari ja Kymperinsaari, joiden keskellä Sulkusaari on. Saarella kohoaa kallioinen mäki 17 metrin korkeuteen Päijänteestä. Saareen on rakennettu seitsemän vapaa-ajan asuntoa ja sinne tulee tie Sorkkalahteen rakennettua pengertä pitkin. == Historiaa == Hartolan seudun taloudellisessa kartassa vuodelta 1935 saareen ei ole merkitty rakennuksia tai peltoja Vasta vuoden 1993 peruskartassa on saaren pohjoispäähän merkitty mökki, joka rakennettiin kartan tekovaiheessa. Saaren eteläpuolelle on merkitty varaus myös tien rakentamiseksi. Vasta myöhemmin jatketaan tietä saareen asti. Saaren vanhempi karttanimi on ollut ”Kuuperinsaari” ja vasta vuoden 1985 peruskartassa esiintyy ”Sulkusaaren” nimi. == Huomautukset == == Lähteet == Luokka:Päijänteen saaret Luokka:Sysmän saaret
Sun Jin

Sun Jin (s. 13. maaliskuuta 1980) on kiinalainen pöytätennispelaaja. Hän saavutti olympiahopeaa naisten nelinpelissä Yang Yingin parina Sydneyssä 2000. Kaksinpelissä hän hävisi ensimmäisellä kierroksella singaporelaiselle Jing Jun Hongille. Sun voitti joukkuekilpailun maailmanmestaruuden vuosina 2000 ja 2001. Nelinpelissä hän saavutti MM-hopeaa Yang Yingin kanssa vuosina 1999 ja 2001 heidän hävittyään molemmissa loppuotteluissa toiselle kiinalaisparille. Sekanelinpelissä Sun saavutti MM-hopeaa Feng Zhen parina vuonna 1999 ja MM- pronssia Liu Guoliangin parina vuonna 2001. == Lähteet == Luokka:Kiinalaiset pöytätennispelaajat Luokka:Kiinalaiset olympiamitalistit Luokka:Vuonna 1980 syntyneet Luokka:Elävät henkilöt
Culex albinervis

Culex albinervis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Edwards vuonna 1929. Sillä ei ole alalajeja. == Lähteet == Luokka:Hyttyset
Yang Ying

Yang Ying (s. 13. heinäkuuta 1977) on kiinalainen pöytätennispelaaja. Hän saavutti olympiahopeaa naisten nelinpelissä Sun Jinin parina Sydneyssä 2000. Yang voitti naisten nelinpelin maailmanmestaruuden Deng Yapingin parina vuonna 1997 ja sekanelinpelin maailmanmestaruuden Qin Zhijianin parina vuonna 2001. Joukkuekilpailun maailmanmestaruuden hän voitti vuosina 1997 ja 2001. Naisten nelinpelissä hän saavutti MM-hopeaa Sun Jinin kanssa vuosina 1999 ja 2001. Sekanelinpelissä Yang ja Qin saavuttivat MM-pronssia vuonna 1999. == Lähteet == Luokka:Kiinalaiset pöytätennispelaajat Luokka:Kiinalaiset olympiamitalistit Luokka:Vuonna 1977 syntyneet Luokka:Elävät henkilöt
Sulfametitsoli

Sulfametitsoli (C9H10S2N4O2) on sulfonamideihin kuuluva orgaaninen yhdiste. Yhdistettä voidaan käyttää lääketieteessä ja eläinlääketieteessä antibioottina virtsatietulehdusten hoitoon. ==Ominaisuudet ja käyttö== Sulfametitsoli on huoneenlämpötilassa väritöntä kiteistä ainetta. Yhdiste liukenee hieman veteen ja moniin orgaanisiin liuottimiin kuten alkoholeihin, dietyylieetteriin ja asetoniin.Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. Kuten muillakin sulfonamideilla, sulfametitsolin antibioottiset ominaisuudet perustuvat siihen, että se estää bakteerien dihydropteroaattisyntaasientsyymiä ja ne eivät kykene muodostamaan foolihappoa. Tällöin niiden kasvu estyy. Aine tehoaa grampositiivisia kokkibakteereja ja eräitä kolibakteerikantoja vastaan. Sulfametitsolia käytetään virtsatulehdusten hoidossa. ==Valmistus== Sulfametitsolin valmistamiseen on kaksi tapaa. Asetaldehydin tiosemikarbatsoni reagoi p-asetyyliaminobentseenisulfonyylikloridin kanssa ja muodostuva tuote muodostaa rengasrakenteen kaliumferrisyanidin vaikutuksesta. Toinen tapa on p-nitrobentseenisulfonyylikloridin ja 5-amino-2-metyyli-1,3,4-tiadiatsolin reaktio ja nitroryhmän pelkistys raudalla aminoryhmäksi, jolloin muodostuu sulfametitsolia. : ==Lähteet== Luokka:Sulfonamidiantibiootit
Pressan tytöt

Pressan tytöt (Dick) on yhdysvaltalainen komediaelokuva vuodelta 1999. Elokuva sijoittuu 1970-luvulle ja kertoo kahdesta tytöstä nimeltä Betsy ja Arlene, joita näyttelevät Kirsten Dunst ja Michelle Williams. Tytöt eksyvät luokkaretkellä Valkoiseen taloon ja heistä tulee monien käänteiden kautta presidentti Nixonin koiranulkoiluttajia. Luokka:Yhdysvaltalaiset komediaelokuvat Luokka:Vuoden 1999 yhdysvaltalaiset elokuvat
Pohjankartano (Perniö)

Pohjankartano () on kylä Salon kaupungin Perniössä. Kylä sijaitsee Perniön pohjoislaidalla Perniönjoen varrella. Pohjankartano sijaitsee Perniönjoen itäpuolella aivan entisen kunnanrajan tuntumassa. Pohjankartanon kyläalue ulottuu joelta itään aina Tuohitunnummelle saakka. Kylän keskus sijaitsee joen varrella Pohjankosken ja Hamarinkosken välissä. Sen eteläpuolella jokeen laskee Korvenoja, jonka varrella idempänä on kylään kuuluva Korvenkylän kulmakunta. Kyläalueen halki on rakennettu tie, jota kylän pellot ja asutus myötäilevät. Pohjankartanon etelä- ja pohjoisosat ovat lähinnä korkeita metsien peittämiä kallioita, joiden laaksoissa on kosteikkoja, suurimpana Muuransuo. Perniönjoen laakso on vanhaa asutus- ja kulkuseutua. Pohjankartanonkin asutus lienee hyvin varhaista. Pohjankartanon aateliskartano on peräisin keskiajalta. Kartanon koskissa on ollut myllyjä ja rautatakomo. Takomo tuhoutui isovihan aikana, minkä jälkeen kosken voimaa ovat hyödyntäneet saha ja sähkövoimalaitos. Pohjankartanon alueelle syntyikin 1600-luvulla varhainen teollisuuskeskittymä, minkä vuoksi Korvenojan varrelle syntyi työläisasutusta. Kartano myytiin vuonna 1910 ja puolet sen maista palstoitettiin pienviljelijöille. Kartanosta tuli vuoteen 1974 asti toiminut maanviljelykoulu. Nykyään sen tiloissa on sokerijuurikkaan tutkimuskeskus. Kylässä toimi kansakoulu vuosina 1949–1974. Vaikka lähiseutu onkin hiljentynyt ja palvelut poistuneet, on kylälle rakennettu viime vuosina muutamia uusia taloja. ==Lähteet== Luokka:Perniön kylät
Luettelo Coloradon kuvernööreistä

Tämä on luettelo Coloradon kuvernööreistä. Coloradon kuvernööri on Coloradon hallinnon päämies ja asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus osavaltion uusiin lakiesityksiin. ==Luettelo== Kuva Nimi Virassa Puolue John Long Routt 1876–1879 Republikaani Frederick Walker Pitkin 1879–1883 Republikaani James Benton Grant 1883–1885 Demokraatti Benjamin Harrison Eaton 1885–1887 Republikaani Alva Adams 1887–1889 Demokraatti Job Adams Cooper 1889–1891 Republikaani John Long Routt 1891–1893 Republikaani Davis Hanson Waite 1893–1895 Populisti Albert Washington McIntire 1895–1897 Republikaani Alva Adams 1897–1899 Demokraatti Charles Spalding Thomas 1899–1901 Demokraatti James Bradley Orman 1901–1903 Demokraatti James Hamilton Peabody 1903–1905 Republikaani Alva Adams 1905–1905 Demokraatti Jesse Fuller McDonald 1905–1907 Republikaani Henry Augustus Buchtel 1907–1909 Republikaani John F. Shafroth 1909–1913 Demokraatti Elias M. Ammons 1913–1915 Demokraatti George Alfred Carlson 1915–1917 Republikaani Julius Caldeen Gunter 1917–1919 Demokraatti Oliver Henry Shoup 1919–1923 Republikaani William Ellery Sweet 1923–1925 Demokraatti Clarence Morley 1925–1927 Republikaani William Adams 1927–1933 Demokraatti Edwin Carl Johnson 1933–1937 Demokraatti Ray Herbert Talbot 1937–1937 Demokraatti Teller Ammons 1937–1939 Demokraatti Ralph Lawrence Carr 1939–1943 Republikaani John Charles Vivian 1943–1947 Republikaani William Lee Knous 1947–1950 Demokraatti Walter Walford Johnson 1950–1951 Demokraatti Dan Thornton 1951–1955 Republikaani Edwin Carl Johnson 1955–1957 Demokraatti Stephen McNichols 1957–1963 Demokraatti John Arthur Love 1963–1973 Republikaani John David Vanderhoof 1973–1975 Republikaani Richard Lamm 1975–1987 Demokraatti 75px Roy Romer 1987–1999 Demokraatti Bill Owens 1999–2007 Republikaani Bill Ritter 2007–2011 Demokraatti John Hickenlooper 2011–2019 Demokraatti Jared Polis 2019– Demokraatti ==Lähteet== == Aiheesta muualla == * Coloradon kuvernöörit
Laurentino Cortizo

Laurentino Cortizo (s. 30. tammikuuta 1953) on panamalainen poliitikko, joka on toiminut maansa presidenttinä vuodesta 2019 vuoteen 2024. Keskusta- vasemmistolaisen Demokraattisen vallankumouspuolueen PRD ehdokaana ollut Laurentino "Nito" Cortizo voitti Panaman presidentinvaaleissa toukokuussa 2019 keskusta-oikeistolaisen vastaehdokkaansa ja tuli valituksi Panaman uudeksi presidentiksi. Presidenttinä aloittaessaan hän oli 66-vuotias. Cortizo on opiskellut Yhdysvalloissa ja toiminut aiemmin maatalouministerinä. Vaalikampanjassaan hän sanoi taistelevansa korruptiota vastaan ja korosti Yhdysvaltojen olevan Panaman tärkein strateginen liittolainen. Aloitettuaan presidenttikautensa 1.7.2019 Cortizo seurasi presidenttinä Juan Carlos Varelaa. == Lähteet == Luokka:Panaman presidentit Luokka:Panaman ministerit Luokka:Maatalousministerit Luokka:Vuonna 1953 syntyneet Luokka:Elävät henkilöt
William Beckford (poliitikko)

William Beckford (1709 Jamaika – 21. kesäkuuta 1770) oli englantilainen poliitikko ja plantaasin omistaja. Hän toimi Lontoon Cityn pormestarina 1762–1763 ja 1769–1770, ja hän omisti laajoja maa-alueita Jamaikalta sekä tiloja Englannissa. == Nuoruus ja suku == Beckford syntyi Jamaikalla vuonna 1709, ja hänet kastettiin 19. joulukuuta. Hänen isänsä Peter Beckford oli Jamaikan rikkaimpia ja vaikutusvaltaisimpia miehiä, joka omisti paljon maata ja orjia sekä istui Jamaikan siirtomaan parlamentissa. Williamin isoisä Peter Beckford oli perustanut Jamaikalle sukudynastian ja toiminut saaren kenraalikuvernöörinä. == Opiskelu ja ura == William Beckford opiskeli Balliol Collegessa ja valmistui sieltä maisteriksi vuonna 1732. Hän oli opiskellut edellisenä vuonna Leidenin yliopistossa lääketiedettä, ja sieltä hän oli mennyt hakemaan kokemusta Pariisin Hôtel des Invalidesista. Beckford palasi Jamaikalle vuonna 1736 hänen isänsä kuoltua. Jamaikalla hän ajautui perheen sisäisiin perintöriitoihin. Tuomioistuin myönsi Peter Beckfordin Clarendonin maat Willamille, joka valittiin vuonna 1737 Clanrendonista myös Jamaikan parlamenttiin. Beckfordit omistivat vuonna 1754 Jamaikalla yhteensä 170 neliökilometriä maita. Niistä Williamin omistuksessa oli noin 90 neliökilometriä. Hän osti vuonna 1745 Englannin Wiltshirestä Fonthillin tilan. Hän hankki Englannista myös asunnon Lontoosta sekä vanhan luostarin ja kartanon. Beckford hankki varoillaan tilojen lisäksi myös taidetta ja kirjallisuutta. Hänen kirjastossaan oli yli 1 500 teosta. Englannin politiikkaan Beckford siirtyi vuonna 1747, jolloin hän sai paikan parlamentista. Lontoon Cityn oltermanniksi hänet valittiin vuonna 1752 ja seriffiksi vuonna 1755. Cityn pormestarina hän toimi kahdesti 1762–1763 ja 1769–1770. Beckford ajoi politiikassa merkittävästi Lontoon Länsi-Intian- asioita. Hän myös tuki radikaalipoliitikko John Wilkesia. == Perhe == Beckford sai yhdeksän lasta. Niistä kahdeksan oli aviottomia lapsia kolmen eri naisen kanssa. Beckford meni vuonna 1756 naimisiin Maria Marchin kanssa. Heidän ainoa lapsensa oli kirjailija William Beckford. Beckford vanhempi kuoli vuonna 1770 matkallaan Fonthillistä Lontooseen. == Lähteet == == Aiheesta muualla == Luokka:Brittiläiset poliitikot Luokka:Lontoon pormestarit Luokka:Vuonna 1709 syntyneet Luokka:Vuonna 1770 kuolleet
Ylikulma

Ylikulma on useasta kylästä koostuva kulmakunta Perniössä, nykyisessä Salossa. Ylikulma sijaitsee Perniön itäosassa Asteljoen latvahaaroilla. Ylikulma on ollut ennen vireää seutua, mutta nykyään noin 200 asukkaan alueella ei juuri ole palveluita. ==Maantiede== Ylikulmalla ei ole selkeitä rajoja. Kulmakunnan useat kylät muodostavat yhtenäisen kokonaisuuden Erveläntien ja Aaljoentien risteyksessä. Kulmakunnan halki virtaa Asteljoen latvahaara, josta käytetään sen ylijuoksulla nimitystä Aaljoki. Kulmakunta on lähinnä peltomaata asutuksen rajoittuessa useille pienille mäille. Suuri drumliinimuodostuma Kavanniemennummi kohoaa kulmakunnan itäosassa ja rajaa taakseen Naarjärven ja Pehkusuon. Naarjärven laskujoki Naarjärvenoja puhkaisee muodostuman ja laskee kulmakunnan alueella Aaljokeen. Knaapilan postinumeroalueella, joka vastaa suunnilleen Ylikulman aluetta, asuu 202 ihmistä (vuonna 2017). ===Kylät=== Ylikulman keskus on ollut Kakolan kylä, jossa kulmakunnan palvelut ovat myös sijainneet. Aivan Kakolassa vieressä ovat Haaroinen, Knaapila, Mussaari ja Öyrilä. Pohjoisempana sijaitsee Aaljoen kylä, lännempänä Suomenkylä ja etelämpänä Kontola. Öyrilä ja Mussaari sijaitsevat samalla kylämäellä Kakolan eteläpuolella. Knaapilan kylämäki on Kakolaan nähden Asteljoen vastarannalla. Knaapilaan kuuluu myös erillinen Meri-Knaapilan alue, joka sijaitsee Perniön kirkonkylästä lounaan suuntaan. Haaroinen puolestaan on Kakolan pohjoispuolella Aaljoen ja Naarijärvenojan yhtymäkohdassa. ==Historia== Ylikulman alueelta, etenkin Aaljoelta, on tehty kivi- ja pronssikautisia löytöjä. Alueen asutus on siirtynyt rautakaudella Perniönjoen laaksoon, eikä tuolta ajalta ole löytöjä. Vakituinen asutus on palannut Ylikulmalle vasta historiallisella ajalla. Ylikulman kylistä vanhin lienee Suomenkylä. Alue on kuulunut Perniön pitäjään, mutta liitetty Suomenkylää lukuun ottamatta Muurlan läänin veropitäjään 1500-luvulla, josta se on palannut Perniölle 1600-luvulla. Mussaareen rakennettiin vuonna 1902 kansakoulu, joka lopetti toimintansa alakouluna vuonna 2012. ==Palvelut== Palvelut ovat poistuneet Ylikulmalta, mutta kulmakunnassa on edelleen rukoushuone ja kylätalo Yhteistalo. Perniön Ylikulman kyläyhdistys ylläpitää kulmakunnassa kylätoimintaa. Naarjärven rannalla on yleinen uimaranta. Kulmakunnassa toimivat Ylikulman vesiosuuskunta ja Kaukolan-Tuohitun-Ylikulman jätevesiosuuskunta, jotka ylläpitävät alueen vesi- ja jätevesijärjestelmiä. ==Lähteet== ==Aiheesta muualla== *Perniön Ylikulman kyläyhdistys r.y. Luokka:Perniön kylät Luokka:Suomen kulmakunnat
Holodiscus dumosus

Holodiscus dumosus on ruusukasvien heimoon ja nukka-angervojen sukuun kuuluva kasvilaji, jolla ei ole suomenkielistä nimeä. == Ulkonäkö ja koko == Holodiscus dumosus on kesävihanta ja harittava, aromaattinen pensas, joka kasvaa tavallisesti 0,5–6 metriä korkeaksi ja 1,5–3 metriä leveäksi. Varret haarautuvat tiheästi juurenniskasta. Soikeat lehdet ovat 1–2,3 senttimetriä pitkiä ja 0,4–1,2 senttimetriä leveitä, liuskaisia tai hammaslaitaisia. Hyönteispölytteinen kasvi kukkii kesäkuusta elokuuhun. Huiskilokukinnossa on useita pieniä, vaaleanpunaisia, valkoisia tai kermanvärisiä kukkia, joiden pituus on noin kaksi millimetriä. Hedelmä on pieni ja kuiva kota, joka sisältää pieniä tuulen mukana lentäviä siemeniä. Kasvin kromosomiluku on n = 18. == Levinneisyys == Laji kasvaa luonnonvaraisena läntisessä Pohjois- Amerikassa, missä sitä esiintyy Pohjois-Meksikossa Chihuahuan ja Baja Californian osavaltioissa ja Yhdysvaltain länsi- ja eteläosissa Coloradossa, Oregonissa, New Mexicossa, Wyomingissa, Idahossa, Teksasissa, Arizonassa, Kaliforniassa, Nevadassa ja Utahissa. Laji esiintyy yleisenä myös Grand Canyonissa, ja Nevadassa se on osa amerikanhaapametsissä ja pajukasvustoissa Great Basinin alueella. == Elinympäristö == Holodiscus dumosus kasvaa monenlaisissa metsäisissä ja pensaikkoisissa elinympäristöissä. Se kasvaa usein hallitsevana aluskasvillisuuden joukossa douglaskuusi-, keltamänty- ja arizonanmäntymetsissä sekä tammimetsissä 900–3 600 metrin korkeudessa leveysasteesta ja ilmastosta riippuen. Laji sietää erilaisia maatyyppejä, samoin paljaita kallioita ja kivenlohkareita; se kasvaakin usein kallionhalkeamissa ja louhikoissa. Kasvi kasvaa kuivemmilla paikoilla kuin lähisukulaisensa nukka-angervo (Holodiscus discolor). Levinneisyysalueensa keskiosissa lajia löytyy viileistä, kosteista vuoristometsistä. Laji juurtuu helposti myös jyrkille rinteille ja voi kasvaa pystysuorilta kallioseinämiltä. == Muunnokset == Holodiscus dumosus -lajilla on kaksi muunnosta. Niiden lisäksi sillä oli aiemmin muunnos var. glabrescens, joka kuitenkin nykyisin luokitellaan Holodiscus microphyllus-lajin muunnokseksi Holodiscus microphyllus var. glabrescens. * Holodiscus dumosus var. cedrorus — kotoperäinen Sonoman piirikunnan The Cedarsin alueen serpentiinimaaperässä. * Holodiscus dumosus var. dumosus — luonnonvarainen Coloradossa, Arizonassa, Nevadassa ja Utahissa. == Käyttö == Monet Pohjois-Amerikan alkuperäiskansat, kuten pohjoispaiutet ja shoshonit käyttävät perinteisesti lajia lääkkeenä muun muassa vatsakipuun, vilustumiseen ja ripuliin. Navajot torjuivat kasvin lehtikeitteellä influenssaa, ja tewat söivät kasvin hedelmiä. Varhaiset eurooppalaiset uudisasukkaat puolestaan valmistivat kasvin puuaineksesta nauloja. Nykyisin Holodiscus dumosus -lajia viljellään myös koristekasvina. == Lähteet == dumosus
Aavikkokaniini

Aavikkokaniini (Sylvilagus audubonii) on amerikankaniineihin kuuluva jänislaji. Aavikkokaniinin selkä on ruskeanharmaa ja vatsapuoli vaaleampi. Sillä on suuret silmät ja pöyheä, pyöreä häntä sekä pitkät, leveät korvat joissa on vain vähän karvaa. Naaraskaniinit ovat uroksia kookkaampia. Sen paino täysikokoisena pysyttelee puolentoista kilon alapuolella. Pituus vaihtelee 33 senttimetristä 43 senttimetriin. Aavikkokaniini viihtyy metsäalueilla, niityillä, aavikoilla sekä samoilla alueilla joilla kreosoottipensas kasvaa. Aavikkokaniinin ruokavalioon kuuluu ruoho, kaktuskasvit, kaarna ja meskitet. Parittelukausi kestää tammikuusta loppukesään saakka. Naaras tekee pesän matalaan koloon ja vuoraa sen karvoilla ja ruoholla. Se on tiineenä noin kuukauden ajan ennen kuin synnyttää yhdestä kuuteen poikasta. Poikaset syntyvät karvattomina ja sokeina. Ne jättävät pesän kaksiviikkoisina mutta viipyvät emonsa seurassa vielä muutaman viikon ajan. Aavikkokaniini saavuttaa sukukypsyyden noin kolmen kuukauden iässä. Yleisesti se saa kahdesta neljään poikuetta vuodessa, mutta epätavallista ei ole kuusikaan poikuetta vuoden aikana. Aavikkokaniinin aktiivinen hereilläoloaika sijoittuu aikaiseen aamuun ja iltahetkiin. Päivän kuumimmaksi ajaksi se vetäytyy varjopaikkoihin suojaan polttavalta auringolta. Aavikkokaniini saattaa kiivetä kalteviin puihin ja kantojen päälle havainnoimaan ympäristöään ja mahdollisia uhkia. Yleensä aavikkokaniini ei rakenna asuinpaikkaansa itse, joskin se saattaa kuopsuttaa sellaisen pensaan tai muun kasvillisuuden alle. Joskus se saattaa myös käydä lepäämään toisen eläimen pesään. Aavikkokaniini myös osaa uida ja kykenee juoksemaan 24 kilometrin tuntivauhdilla. Tiedosto:Desert_Cottontail_(Sylvilagus_audubonii).jpg |Kreosoottipensaan juurella. Tiedosto:Desert_Cottontail_on_hind_legs_begging.jpg |Istuva aavikkokaniini. Tiedosto:Bobcat_having_caught_a_rabbit.jpg |Punailveksen saaliina. Tiedosto:Hungry_Juvenile_Cottontail.jpg |Poikanen syömässä. Tiedosto:Desert_cottontail_front.jpg |Kaltevaoksaisen puun juurella. == Lähteet == Luokka:Pumpulihäntäkaniinit
Heikki Junninen

Heikki Junninen (s. 6. kesäkuuta 1975) on ilmakehätieteilijä, tutkija ja keksijä, joka on syyskuusta 2019 lähtien työskennellyt Tarton yliopiston ympäristöfysiikan professorina. Junninen opiskeli valmistui Kuopion yliopistosta filosofian maisteriksi vuonna 2001. Hän jatkoi opintojaan Helsingin yliopistossa, josta valmistui filosofian tohtoriksi (fysiikka) vuonna 2014. Hänen englanninkielinen artikkeliväitöskirjansa oli otsikoitu Data cycle in atmospheric physics : from detected millivolts to understanding the atmosphere. Junninen on laatinut työtovereineen (kuten Markku Kulmala, Tuukka Petäjä, Douglas Worsnop, Mikko Sipilä ja Mikael Ehn) kymmeniä tutkimusartikkeleita erityisesti ilmakehän aerosolien mittaamiseen ja data- analyysiin liittyen. Näistä useita on julkaistu tiedemaailman kärkilehdissä (kuten Nature ja Science). Junnisella on myös useita patentteja (muun muassa Mikko Sipilän kanssa). Vuonna 2019 (ja 2018) Junninen on ollut arvostetulla maailman viitatuimpien tutkijoiden 2019 Highly Cited Researchers -listalla geotieteiden aihepiiristä. Tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2019 julkaistuun luetteloon oli valittu yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita. He kaikki kuuluvat tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista. ==Lähteet== ==Aiheesta muualla== * Heikki Junnisen Google Scholar -profiili (scholar.google.com) * Heikki Junninen. University of Helsinki, Department of Physics (researchgate.net) Luokka:Vuonna 1975 syntyneet Luokka:Geotieteilijät Luokka:Tarton yliopiston professorit Luokka:Elävät henkilöt Luokka:Fyysikot Luokka:Viitatuimmat tutkijat Clarivaten mukaan
Kvotatiivi

Kvotatiivi eli modus obliquus on joissain kielissä esiityvä epäsuora tapaluokka, modus. Suomen kielessä kvotatiivia ei esiinny, mutta esimerkiksi suomen lähisukukielissä virossa ja liivissä se on. Kvotatiivilla puhuja välittää kuulijalle kolmannelta taholta peräisin olevan sanoman. Kvotatiivin voi suomeksi ilmaista esimerkiksi kuulemma-sanalla. == Viron kieli == Viron kvotatiivi alkoi kehittyä vasta 400–500 vuotta sitten eriasuisena eri murrealueilla todennäköisesti saksan kielen konjunktiivin vaikutuksesta. Kvotatiivin tunnus on -vat, joka liitetään ma-infinitiivin vartaloon: ela/vat, ole/vat elanud, ela/nu/vat, ela/ta/vat. Esimerkiksi fraasin ta olevat voi suomentaa muotoon 'hän on kuulemma' ja fraasin ma lugevat muotoon 'kuulun lukevan', 'kuulemma luen', 'muka luen' tai 'luen'. Kvotatiivi taipuu preesensissä ja preteritissä. Epäsuoraa puhetta eli kvotatiivia voidaan käyttää myös, kun ilmaistaan epäilyksiä sanotusta. == Lähteet == * http://jultika.oulu.fi/files/isbn9789514291500.pdf * http://www.eki.ee/books/ekk09/index.php?p=3&p1;=4&id;=200 Luokka:Tapaluokat
Rutilus caspicus

Rutilus caspicus on särkien (Cyprinidae) heimoon kuuluva makean ja murtoveden kalalaji. Sen katsottiin aiemmin esiintyvän vain Kaspianmeressä ja siihen virtaavien jokien alajuoksulla. Kaspianmeren etelärannikolla se on kaupallisesti hyvin tärkeä laji. Uudemman tutkimuksen mukaan kyseessä on kuitenkin laajemmalle aina Siperiaan asti levinnyt särkilaji, josta tulee käyttää tieteellistä nimeä Rutilus lacustris.Levin, B.A., et al. 2017 Phylogeny and phylogeography of the roaches, genus Rutilus (Cyprinidae), at the Eastern part of its range as inferred from mtDNA analysis. Hydrobiologia,788, 33. == Lähteet == Luokka:Särjet (alaheimo)
Raheem Mostert

Dominique Raheem Mostert (s. 9. huhtikuuta 1992 New Smyrna Beach, Florida) on amerikkalaisen jalkapallon pelaaja, pelipaikaltaan keskushyökkääjä. Hän on vuodesta 2016 lähtien pelannut National Football Leaguen San Francisco 49ersissa. Hän pelasi yliopistojalkapalloa Purduessa. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1992 syntyneet Luokka:Elävät henkilöt
Stefan Edwall

Stefan Edwall (s. 1971) on ruotsalainen vuosina 1986–2012 aktiivisesti pelannut pöytäjääkiekkoilija. Hän on lajin maailmanmestari vuodelta 1999. Edwall on myös kaksinkertainen Umea Openin voittaja. == Ura == Edwall aloitti pelaajauransa lokakuussa 1986. Vuonna 1990 hän voitti pronssia Umea Open- turnauksesta. Kaksi vuotta myöhemmin Edwall voitti Göteborg Openin, kun finaaleissa kaatui Anders Ekestubbe. Vuonna 1995 Edwall sai Ruotsin- mestaruuskilpailuista hopeaa hävittyään finaaleissa Jacob Lindahlille. Kolme vuotta myöhemmin hän voitti Örebrö Openin. Vuonna 1999 Edwall voitti pöytäjääkiekon maailmanmestaruuden Wilhelmshavenissa Saksassa. Finaalissa hän kohtasi Finn Friesin ja voitti. Vuonna 2002 Edwall voitti Ruotsin mestaruuden. Samassa turnauksessa pelasi Edwallin lisäksi peräti 204 pelaajaa. Vuonna 2006 hän voitti Oslo Openin. Edwallin viimeisin turnaus on Swedish Masters vuodelta 2018. == Lähteet == Luokka:Ruotsalaiset pöytäjääkiekkoilijat Luokka:Vuonna 1971 syntyneet Luokka:Elävät henkilöt
Yuki Kobayashi

Yuki Kobayashi tai Yūki Kobayashi voi tarkoittaa: * Yuki Kobayashi, japanilainen maastohiihtäjä * Yūki Kobayashi, japanilainen vuonna 1988 syntynyt jalkapalloilija * Yūki Kobayashi, japanilainen vuonna 1992 syntynyt jalkapalloilija * Yūki Kobayashi, japanilainen vuonna 2000 syntynyt jalkapalloilija
Dresdner Kreuzchor

Dresdner Kreuzchor on saksalainen poikakuoro, jonka historia juontaa juurensa myöhäiselle keskiajalle.Saxony's most famous boys' choirs Sachsen: Land, Leute und Regionen Sen toimintaan kuuluvat luterilainen liturginen palvelus Dresdenin Kreuzkirchessä sekä esiintymiset eri puolilla Saksaa ja kansainvälisesti. Kreuzchorin esiintymisiä on nauhoitettu vuodesta 1937, jolloin kuoron johdossa toimi sitä merkittävästi kehittänyt Rudolf Mauersberger. Nykyinen johtaja on Roderich Kreile.Dresdner Kreuzchor Berlin Classics Dresdner Kreuzchorin ohjelmistoon kuuluu eri aikakausien musiikkia Heinrich Schützistä Mikis Theodorakikseen. Sen levyttämään ohjelmistoon kuuluu esimerkiksi Johann Sebastian Bachin Jouluoratorio, Johannes Brahmsin Ein deutsches Requiem, kansanlauluja ja hengellisiä lauluja. Kuoro on saavuttanut kulttuurilähettilään aseman Dresdenissä ja Saksassa. Kuoron kanssa opetuksessa tekee yhteistyötä Kreuzschule. Dresdner Kreuzchorissa ovat laulaneet monet musiikin alalla tunnetuiksi tulleet henkilöt, kuten Theo Adam, Peter Schreier, René Pape, Hartmut Haenchen, Hansjörg Albrecht, Carl Heinrich Graun, Johann Gottlieb Graun, Torsten Rasch ja Udo Zimmermann. == Lähteet == == Aiheesta muualla == * Viralliset sivut , Luokka:Dresden Luokka:Poikakuorot
Suomenkylä

Suomenkylä on usean kylän nimi: *Suomenkylä, Perniössä Salossa *Suomenkylä, Suomenniemellä Mikkelissä *Suomenkylä, Liljendalissa Loviisassa *Suomenkylä, Porvoossa
Heimdall (sarjakuvahahmo)

Heimdall on samannimiseen vartijajumalaan perustuva Marvel-kustantamon hahmo. Ensimmäisen kerran Heimdall esiintyi Journey into Mystery -lehden numerossa 85 lokakuussa 1962. Heimdall on kaiken näkevä ja kuuleva asgardilainen, joka vartioi näiden maailmaan johtavaa Bifröst-siltaa. Idris Elba näytteli hahmoa Marvel Cinematic Universen elokuvissa Thor (2011), Thor: The Dark World (2013), Avengers: Age of Ultron (2015), Thor: Ragnarök (2017), Avengers: Infinity War (2018) ja Thor: Love and Thunder (2022). == Lähteet == Luokka:Marvel-universumin avaruusolennot Luokka:Marvel-universumin yli- inhimillisen voimakkaat henkilöt Luokka:Kuvitteelliset miekkailijat
Hirvikallio (Halikko)

Hirvikallio on kylä Salossa. Se sijaitsee Halikon asemanseudulla. Maarekisterissä Hirvikallio sijaitsee hieman etelämpänä kuin nykyinen Hirvikallion asuinalue. Hirvikallion laajalla kyläalueella ei ole selvää keskustaa. Kyläalue sijaitsee asemanseudun eteläosassa ja asemanseudun omakotiasutus ulottuu Hirvikallion alueelle. Seututie 110 kulkee Hirvikallion eteläosan poikki. Kylässä sijaitsee myös Riikin pienteollisuusalue ja Kreivinmäen ulkomuseo. Hirvikallio rajoittuu pohjoisessa Mustamäkeen, idässä Rikalaan, etelässä Viurilaan ja lännessä muun muassa Laitolaan ja Puotilan Heinäalhon kulmakuntaan. Hirvikallio on perustettu viimeistään 1200-luvulla. Kylä on ollut yhden talon yksinäistila, joka on päätynyt 1800-luvulla Wiurilan kartanon omistukseen. Wiurilan isäntä on muutellut Hirvikallion rajoja liittämällä siihen omistamansa lähikylät Maunula, Padanoja, Pamsila ja Salontaka sekä osia Rikalasta. Hirvikallion kantatila on hävinnyt 1800-luvun aikana. 1900-luvun alkuvuosikymmeninä kylään perustettiin useita pientiloja. Valtatie 1, nykyinen 110-tie, valmistui Hirvikallion kohdalla vuonna 1952. 1900-luvun loppupuolella asemanseudun kasvava asutus alkoi ulottua myös Hirvikallion alueelle. Kylään syntyi myös pienteollisuusalue. ==Lähteet== Luokka:Halikon kylät
Bob Morley

Robert Alfred Morley (s. 20. joulukuuta 1984) on australialainen näyttelijä ja televisio-ohjaaja. Hänen puolisonsa on Eliza Taylor. Morley on parhaiten tunnettu roolistaan Bellamy Blakena sarjassa Eloonjääneet. == Yksityiselämä == Morleyn äiti on filippiiniläinen ja isä australialais-irlantilainen. Hänen isänsä kuoli Morleyn ollessa nuori. Morleylla on kaksi isosiskoa ja yksi isoveli.https://web.archive.org/web/20070106124846/http://seven.com.au/homeandaway/meetthecast_bobby- morley ==Filmografia== * Eloonjääneet - Bellamy Blake * Lost in the White City - Avi * Road Kill - Craig * Blinder - Nick == Lähteet == ==Aiheesta muualla== * Luokka:Australialaiset näyttelijät Luokka:Vuonna 1984 syntyneet Luokka:Elävät henkilöt
Suksenpyöli

Suksenpyöli () on kylä Salon kaupungin Perniössä. Kylä sijaitsee Perniön kirkonkylän eteläpuolella Asteljoen varrella. Kylä tunnetaan myös nimellä Somerikko sen isoimman maatilan mukaan. Suksenpyölin kyläaluetta ympäröi Lupaja. Kyläalue sijaitsee pienenä kaistana Asteljoen molemmin puolin ja jatkuu kiilana Perniönmäelle. Kylä on syntynyt Suksenbölen sotilasvirkatalon ympärille. Sotilasvirkatalosta on lohkottu useampia tiloja ja lopulta Suksenböle on liitetty siitä lohkottuun Somerikkoon. Kylässä on ollut mylly, jonka pato on edelleen jäljellä Asteljoessa. Kylän pohjoisosaan Kiskontien varrelle on rakennettu 1990-luvulla omakotitaloalue. ==Lähteet== Luokka:Perniön kylät
Hållbart initiativ

Hållbart initiativ (Kestävä aloite, lyh. Hi) on ahvenanmaalainen vihreä puolue. Se nousi maakuntapäiville vuoden 2019 vaaleissa. Se aloitti toimintansa 15. toukokuuta 2019. Puolueella on kaksi puheenjohtajaa. Nykyiset puheenjohtajat ovat Alfons Röblom ja Erica Scott. Scott nousi puheenjohtajaksi vuonna 2021, kun puolueessa alussa asti mukana ollut Annette Bergbo siirtyi syrjään. == Ideologia ja näkemyksiä == Hållbart initiativ ei määrittele itseään oikeisto–vasemmisto-akselille, mutta sen poliitikot istuvat Keskiryhmässä. Maakuntapäivävaaleissa 2019 puolueen vaaliohjelman mukaan puolue ajaa mm. seuraavia asioita: * Säätää sitovia ilmastolakeja, joilla pyritään vähentämään päästöjä. * Säätää tasa-arvoiset palkkalait Islannin mallin mukaisesti. * Ohjata PAF:n voittoja jatkossakin kolmannen sektorin ja kulttuuritoiminnan tukemiseen. * Yhtiöittää Ålandstrafiken. == Eduskuntavaalit 2023 == Hållbart initiativ ilmoitti joulukuussa 2023 asettavansa omia ehdokkaita kevään 2023 edustakuntavaaleihin. == Lähteet == Luokka:Ahvenanmaan puolueet Luokka:Suomen vihreät puolueet
Hengellinen kasvu

Hengellinen kasvu viittaa yksilölliseen prosessiin, jossa ihminen kehittyy hengellisessä tai uskonnollisessa elämässään. Näihin prosesseihin voi kuulua hengellisiä harjoituksia, kuten meditaatio, rukoilu, pyhien kirjoitusten lukeminen ja yhteys toisiin uskoviin. Hengellinen kasvu voi olla uskonnollisuuden yhdistämistä omaan elämään epämuodollisella ja joustavalla tavalla, mutta se voidaan nähdä myös uskonnosta irralliseksi itsensä kehittämiseksi. Hengellisestä kasvusta ei ole olemassa yhtä ratkaisevaa määritelmää, koska kukin uskovainen lähestyy käsitettä omasta näkökulmastaan. Kristillisessä kontekstissa hengellinen kasvu ymmärretään samaksi käsitteeksi kuin pyhitys. Hengellinen kasvu voi toteutua itsenäisesti, mutta se on mahdollista myös hengellisen ohjaajan tai gurun ohjauksessa. Hengellisen kasvun tukeminen on yksi Partioliikkeen toimintamuodoista. ==Lähteet== Luokka:Ihmisen kehitys Luokka:Hengellisyys Luokka:Protestanttinen teologia
Carlos Alvarado Quesada

Carlos Alvarado Quesada (s. 14. tammikuuta 1980) on costaricalainen poliitikko, joka toimi Costa Rican presidenttinä vuosina 2018–2022. Hän on toiminut aiemmin työministerinä presidentti Luis Guillermo Solisin hallinnossa. Alvarado astui virkaansa toukokuussa 2018. Hän edustaa keskusta- vasemmistolaista PAC-puoluetta, kuten myös edellinen presidentti Luis Guillermo Solis. Costa Rican perustuslain mukaan presidentti voidaan valita vain yhdelle nelivuotiskaudelle. Astuessaan virkaansa 38-vuotiaana Alvarado on Latinalaisen Amerikan nuorin valtionpäämies. Vaalikampanjassaan hän toi esille huolensa Costa Rican talouden ongelmista sekä lisääntyneestä väkivaltarikollisuudesta. ==Lähteet== == Aiheesta muualla == Luokka:Costa Rican presidentit Luokka:Vuonna 1980 syntyneet Luokka:Elävät henkilöt
David Quantick

David Quantick (s. 14. toukokuuta 1961 Wortley, Britannia) on brittiläinen kirjailija ja käsikirjoittaja. Televisiossa hän on ollut käsikirjoittamassa ohjelmia The Thick of It, The Day Today, Brass Eye ja TV Burp. Radion puolella hän on käsikirjoittanut ohjelmia On the Hour, One ja The Blagger’s Guide. Quantick on myös kirjoittanut muun muassa All My Colors -nimisen kauhunovellin sekä useita musiikkiaiheisia kirjoja. == Lähteet == Luokka:Brittiläiset kirjailijat Luokka:Käsikirjoittajat Luokka:Vuonna 1961 syntyneet Luokka:Elävät henkilöt
Oh Ha-young

Oh Ha-young (, s. ), lyhyesti Hayoung, on eteläkorealainen laulaja, lauluntekijä ja näyttelijä, joka kuuluu Apink-yhtyeeseen. Hän on esiintynyt useissa korealaisissa draamasarjoissa ja televisio-ohjelmissa. == Lähteet == == Aiheesta muualla == * Profiili Melon-palvelussa Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1996 syntyneet Luokka:Elävät henkilöt
Astola

Astola on suomalainen sukunimi. Se on ainakin seuraavilla henkilöillä: * Aaro Astola (1904–1981), kenraalimajuri * Jaakko Astola (s. 1949), signaalinkäsittelyn professori * Tiina Astola (s. 1953), oikeusministeriön kansliapäällikkö
Sveitsin vihreä liberaalipuolue

Sveitsin vihreä liberaalipuolue on sveitsiläinen puolue, joka irtautui Sveitsin vihreistä vuonna 2007. Liikehdintä alkoi Zürichissä ja sen tarkoitus oli edistää nimenomaan vihreää liberalismia, joka muilta puolueilta puuttui.. Puolueella on paikallistoimintaa 19 Sveitsin kantonissa, jotka ovat Aargau, Basel-Landschaft, Basel-Stadt, Bern, Fribourg,Geneve, Glarus, Graubünden, Luzern, Neuchâtel, Sankt Gallen, Schaffhausen, Schwyz, Solothurn, Ticino, Thurgau, Vaud, Zug ja Zürich. == Näkemyksiä == Puolue kannattaa vapaita markkinoita ja Sveitsin kilpailukyvyn pitämistä mahdollisimman korkealla niin, että maasta tulisi cleantechin ykkösmaa. Kahdenvälisiä suhteita EU:n kanssa tulee vaalia ja syventää, ja puolue tunnustaa EU:n aikaansaaman rauhan mantereella. Puolueen kanta unioniin liittymisestä on kuitenkin vaitonainen eikä halua jäseneksi suoraan kielletä tai kannateta.. Loppuvuodesta 2013 puolue teki parlamentaarisen aloitteen, jossa vaadittiin samaa sukupuolta oleville avioliitto-oikeutta ja täten myös tasavertaisempaa verotusta. Vaadittavat lakimuutokset ovat kuitenkin kestäneet odotettua kauemmin, sillä niihin kuuluu mm. hedelmöityshoitojen salliminen naispareille sekä lesken eläkkeen määritteleminen, ja asiasta päästään äänestämään parlamentin ylä- ja alahuoneessa todennäköisesti talven 2020 aikana. Tämän jälkeen on tarkoitus vielä pitää kansanäänestys.. == Lähteet == Luokka:Sveitsin puolueet Luokka:Liberaalit puolueet Luokka:Sosiaaliliberaalit puolueet
The La’s

The La’s oli vuonna 1986 Liverpoolissa perustettu brittiläinen indie pop -yhtye. Sen perustajajäsenet olivat solisti-kitaristi-laulunkirjoittaja Lee Mavers, basisti John Power, kitaristi Paul Hemmings ja rumpali John Timson. The La’sin tunnetuin hitti on ”There She Goes” vuodelta 1991. Yhtyeen ainoa studioalbumi, The La’s, julkaistiin vuonna 1990. == Lähteet == Luokka:Brittiläiset popyhtyeet
Robert Gustaf Ivar Blåfield

Robert Gustaf Ivar Blåfield (23. maaliskuuta 1829 Sääksmäki – 28. joulukuuta 1889 Vaasa) oli suomalainen Venäjän keisarikunnan armeijan kenraaliluutnantti ja valtiopäivämies. (Viitattu 2.1.2020) Blåfieldin vanhemmat olivat kihlakunnantuomari Carl Johan Blåfield ja Aurora Fredrika Johanna Ramsay ja puolisot 1860–1864 Maria Lovisa Utter ja vuodesta 1865 Nadezhda (Nadine) Ivanovna Gerasimova. Blåfield tuli Haminan kadettikouluun 1842 ja valmistui sieltä kurssinsa priimuksena. Hänet ylennettiin vänrikiksi 1848, aliluutnantiksi 1849, luutnantiksi 1852, alikapteeniksi 1854, kapteeniksi 1858, everstiluutnantiksi 1861 ja everstiksi 1863. Krimin sodassa Blåfield osallistui Suomen rannikon puolustustaisteluihin 1854–1855. Sodan jälkeen hän palveli pataljoonan ja jalkaväkirykmentin komentajana Suomeen sijoitetuissa joukko-osastoissa. Kenraalimajuriksi vuonna 1873 tultuaan Blåfield toimi kolmen eri prikaatin komentajana, osallistuen myös Turkin sotaan 1877–1878. Sodan jälkeen vuonna 1881 hänestä tuli jalkaväkidivisioonan komentaja vuoteen 1884, jolloin hänet siirrettiin armeijan jalkaväen reserviin. Kenraaliluutnantiksi toukokuussa 1883 ylennetty Blåfield erosi sotapalveluksesta lokakuussa 1884. Hän osallistui sukunsa edustajana aatelissäädyssä valtiopäiville 1885 ja toimi kesästä 1886 Vaasan läänissä 1. kutsuntapiirin sotakomissaarina, aina kuolemaansa saakka. ==Lähteet== Luokka:Suomalaiset kenraalit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka:Vuonna 1829 syntyneet Luokka:Vuonna 1889 kuolleet
PFM-1

oikea|pienoiskuva| PFM-1 rakenne. PFM-1 (ven: ПФМ-1, lyhyt противопехотная фугасная мина - räjähtävä jalkaväkimiina NATO nimi: Green parrot (vihreä papukaija), joka tunnetaan myös nimellä perhosmiina) on Neuvostoliiton valmistama maamiina. Se on hyvin samanlainen kuin Yhdysvaltain armeijan Blu 43 maamiina. Molemmat ovat muodoltaan ja periaatteeltaan hyvin samankaltaisia räjähdettä lukuun ottamatta == Rakenne ja toiminta == Miina on muovisylinteri, joka sisältää räjähtävää nestettä. Miinassa on muovisylinterin päässä varmistussokka, joka lukitsee sylinterin sisällä olevan laukaisumännän. Kun varmistussokka on poistettu, mäntä liikkuu hitaasti jousen painamana sylinterissä eteenpäin, kunnes se koskettaa sytytintä, joka virittyy. Virittyminen kestää yhdestä 40 minuuttiin, minä aikana miina asetetaan maastoon tai pudotettiin ilmasta. Miinan pehmeän muovikuoren ja -sylinterin muodonmuutos pakottaa laukaisumännän osumaan sytyttimeen aiheuttaen räjähdyksen. Koska miinan muovinen kuori sylintereineen on yksi osa, varmistamattoman miinan käsitteleminen on erittäin vaarallista. Miina räjähtää yli 5 kg painosta. Vaikutus on yleensä ei-tappava, mutta se aiheuttaa vaikeita vammoja. Miinaan astuminen tuhoaa yleensä osan jalasta. PFM-1: n ulkomuodon syynä on miinan kompakti rakenne. Lelumainen muoto ja kirkas väri ovat houkuttelevia lapsille. Muodon vuoksi länsimainen media väittää, että PFM-1 jalkaväkimiina on tarkoituksellisesti suunniteltu näyttämään lelulta. Tämän miinan suunnittelijat ovat aina kiistäneet. Miinan rungossa käytetään useita värejä parhaan naamioinnin saamiseksi. Kuitenkin 1980-luvun ensimmäiset Afganistanissa käytetyt PFM-1 miinat olivat Euroopasta tuotuja ja vihreitä, jotka näkyivät hyvin hiekanvärisessä maastossa.. Tämän vuoksi miinoja kutsuttiin myös vihreiksi papukaijoiksi aikaansaaden leluteorian. Miinaa voidaan levittää sekä ilmasta pudottamalla että käsin asettelemalla, jolloin miinat sijoitetaan halkaisijaltaan noin 15-metrisen ympyrän kehälle. Kun PFM-1-miina on viritetty, sitä ei voi varmistaa uudestaan tai purkaa. Virittynyt maastossa oleva miina tuhotaan pienellä räjähteellä, joka asetetaan miinan viereen. Miinan muunnoksen PFM-1S itsetuhoutuminen käynnistyy 40 tunnissa ja 85% miinoista tuhoutuu 80 tunnissa. == Sotilaallinen käyttö == PFM-1 henkilömiina oli käytössä pääasiassa Neuvostoliiton hyökkäyksessä Afganistaniin, mistä seurasi suuri määrä lapsiuhreja, koska lapset luulivat miinaa leluksi muotonsa ja värinsä takia. Tanner, Stephen. "Afghanistan: A Military History" Miinan räjähtäessä se aiheutti usein tappavia käsi- ja päävammoja, mitä käytetään perusteena maamiinojen kieltämistä koskevassa kansainvälisessä kampanjassa . == Tekniset tiedot == * Paino: 75 g * Täyttö: 37 g nestemäistä räjähdettä VS6-D tai VS-60D * Sytytin: MVDM / VGM-572 * Pituus: 120 mm * Leveys: 20 mm * Korkeus: 61 mm * Laukaisuvoima: 5–25 kg == Katso myös == * Jalkaväkimiina * Ottawan sopimus == Lähteet == * === Viitteet === Luokka:Tytärammukset
Jan Hörl

Jan Hörl (s. 16. lokakuuta 1998) on itävaltalainen mäkihyppääjä. Hörl saavutti nuorten MM-kilpailuissa 2018 hopeaa joukkuemäessä ja pronssia sekajoukkuemäessä. Henkilökohtaisessa kilpailussa hän oli viides. Oberstdorfin MM-kilpailuissa 2021 hän saavutti hopeaa joukkuemäessä ja oli kymmenes suurmäessä. Pekingin olympialaisissa 2022 hän saavutti joukkuemäessä kultaa ja sijoittui suurmäessä yhdeksänneksi. Planican MM-kilpailuissa 2023 hän saavutti joukkuemäessä pronssia, oli normaalimäessä kahdeksas ja suurmäessä neljästoista. Kulmin lentomäen MM-kilpailuissa 2024 Hörl saavutti hopeaa joukkuekilpailussa ja sijoittui henkilökohtaisessa kilpailussa 16:nneksi. Hörl kilpaili maailmancupissa ensimmäisen kerran Innsbruckissa tammikuussa 2019 sijoittuen 29:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Rukalla marraskuussa 2019. Ensimmäisen palkintosijansa hän saavutti oltuaan kolmas Engelbergissä joulukuussa 2019. Ensimmäisen voittonsa hän saavutti Wisłassa joulukuussa 2021. Hän sijoittui tammikuussa 2022 kolmanneksi mäkiviikon jälkeisessä Bischofshofenin kilpailussa. Maailmancupin kokonaiskilpailussa hän oli yhdeksäs. Marraskuussa 2023 hän oli Rukalla toinen. Joulukuussa 2023 hän oli Lillehammerissa kolmas ja Engelbergin jälkimmäisessä kilpailussa toinen. Hän voitti mäkiviikolla Innsbruckin kilpailun tammikuussa 2024 ja sijoittui mäkiviikon kokonaiskilpailussa neljänneksi. Hän voitti Lahden toisen kilpailun maaliskuussa 2024. Hän sijoittui kolmanneksi Oslon toisessa kilpailussa. Hän sijoittui kolmanneksi Trondheimin normaalimäen kilpailussa ja suurmäen kilpailussa. Maailmancupin kokonaiskilpailussa hän oli neljäs. Marraskuussa 2024 hän voitti Lillehammerin toisen osakilpailun. Rukalla ja Wisłassa hän sijoittui toiseksi. Joulukuussa hän saavutti Engelbergissä voiton ja kakkossijan. Mäkiviikolla hän sijoittui toiseksi Oberstdorfin, Innsbruckin ja Bischofshofenin kilpailuissa ollen toinen myös mäkiviikon kokonaistuloksissa. Hän sijoittui kolmanneksi Zakopanessa ja Willingenissä. Lake Placidin molemmissa kilpailuissa hän oli toinen. Hän oli toinen myös Sapporossa. == Lähteet == Luokka:Itävaltalaiset mäkihyppääjät Luokka:Itävaltalaiset olympiavoittajat Luokka:Vuonna 1998 syntyneet Luokka:Elävät henkilöt